text: আজ দ্বিতীয় একদিনের ম্যাচে মুখোমুখি হয়েছে ভারত –ওয়েস্ট ইন্ডিজ। | প্রথম শ্রেণীর অনলাইন বাংলা নিউজ পোর্টাল
  আজ দ্বিতীয় একদিনের ম্যাচে মুখোমুখি হয়েছে ভারত –ওয়েস্ট ইন্ডিজ।
  বিশাখাপত্তনমঃ সিরিজের গুরুত্বপুর্ন ম্যাচে মুখোমুখি হয়েছে ভারত-ওয়েস্ট ইন্ডিজ। সিরিজে সমতা ফেরাতে আজকের ম্যাচ খুবই গুরুত্বপুর্ন ভারতীয় দলের কাছে। প্রথম ম্যাচে ভারতকে পরাজিত করে সহজেই জয় তুলে নিয়েছিল ক্যারিবিয়ানরা। তাঁর সুবাদেই সিরিজে ১-০এগিয়ে গিয়েছিল পোলার্ডবাহিনী।
  টি-২০ সিরিজে হারের ধাক্কা সামলে ওয়েস্ট ইন্ডিজ দুর্দান্ত কামব্যাক করেছে। প্রথম একদিনের ম্যাচে শিমরন হেটমায়ার, শাই হোপ, নিকোলাস পুরানরা পরিণতবোধের পরিচয় দিয়েছেন। এছাড়া ছন্দে রয়েছেন ক্যারিবিয়ান শিবিরের প্রথম সারির ব্যাটসম্যনরা । প্রথম ম্যাচেই ক্যারিবিয়ান ব্যাটসম্যান দের দাপটে জয় তুলে নিয়েছিল পোলার্ডরা।
  অন্যদিকে আজ দ্বিতীয় একদিনের ম্যাচে জয়ে ফিরতে মরিয়া কোহলি ব্রিগেড। এদিনও ফের টস হেরে প্রথমে ব্যাটিং করছে ভারত। বিশাখপত্তনমে সিরিজের দ্বিতীয় ম্যাচে ভালো শুরু করেছে ভারতের দুই ওপেনার। সিরিজ বাঁচাতে প্রতিপক্ষের সামনে বড় রানের লক্ষ্যমাত্রা রাখতে আজ মাঠে নেমেছে কোহলি শিবির।